stanford-oval/wikipedia huggingface dataset:
סשה דוואן
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 |  | Out of Sight | עלי | סדרת טלוויזיה (20 פרקים) |
| 1998 |  | City Central | טוני | סדרת טלוויזיה (פרק אחד) |
| 1999 |  | The Last Train | ליאו ניקסון | סדרת טלוויזיה (6 פרקים) |
| 2001 |  | Weirdsister College | אזמט מדארי | סדרת טלוויזיה (13 פרקים) |
| 2003 |  | EastEnders: Perfectly Frank | בלש ויין אטקינס | ספין אוף של הסדרה איסטאנדרס |
| 2006 | נערי ההיסטוריה | The History Boys | אכתר |  |
| 2006 | מהומות ברדפורד | Bradford Riots | קארים | סרט טלוויזיה |
| 2008 |  | Chuggington | אדי | סדרת טלוויזיה (38 פרקים); דיבוב |
| 2008 |  | Forgive | ראג'ש | סרט קצר |
| 2008 |  | Wired | בן | סדרת טלוויזיה (3 פרקים) |
| 2009 | פרדוקס | Paradox | ג'אז רוי | סדרת טלוויזיה (פרק אחד) |
| 2011-2010 | מיקור חוץ | Outsourced | מנמיט | סדרת טלוויזיה (22 פרקים) |
| 2010 |  | Gray Matter | מאליק | משחק וידאו |
| 2010 |  | Splintered | סם | סרט קולנוע |
| 2010 |  | The Deep | וינסנט | סדרת טלוויזיה (5 פרקים) |
| 2010 | חמישה ימים | Five Days | חליל אקרם | סדרת טלוויזיה (4 פרקים) |
| 2012 | הטנגו האחרון בהליפקס | Last Tango in Halifax | פול ג'אטרי | סדרת טלוויזיה (6 פרקים) |
| 2012 |  | Girl Shaped Love Drug | הוא | סרט קולנוע |
| 2012 |  | Warhammer Online: Wrath of Heroes | דוריג | משחק וידאו |
| 2012 | כמעט אנושיים | Being Human | פיט | סדרת טלוויזיה (פרק אחד) |
| 2012 | תעלומת אדווין דרוד | The Mystery of Edwin Drood | נוויל לנדלס |  |
| 2012 |  | Welcome to India | קריינות | תוכנית דוקומנטרית |
| 2013 |  | The Tractate Middoth | ויליאם גארת' | סרט טלוויזיה |
| 2013 | הרפתקאה בחלל ובזמן | An Adventure in Space and Time | ווריס חוסיין | סרט טלוויזיה |
| 2013 | העולם אחרי | After Earth | הספר פילוט | סרט קולנוע |
| 2014 |  | Game of Thrones: A Telltale Games Series | גריף וייטהיל | משחק וידאו |
| 2014 | אוטופיה | Utopia | פול | סדרת טלוויזיה (2 פרקים) |
| 2014 |  | 24: Live Another Day | נאוויד שאבאז | סדרת טלוויזיה (4 פרקים) |
| 2014 |  | In the Flesh | אמיר | סדרת טלוויזיה (פרק אחד) |
| 2014 | שחיתות | Line of Duty | מאניס פרסאד | סדרת טלוויזיה; 3 פרקים |
| 2014 | במועדון | In the Club | דב | סדרת טלוויזיה (12 פרקים) |
| 2014 | מר סלפרידג' | Mr Selfridge | ג'ימי דילון | סדרת טלוויזיה (9 פרקים) |
| 2015 |  | No Offence | מג'יד חסן | סדרת טלוויזיה (פרק אחד) |
| 2015 |  | Bugsplat! | מוחמד מוחמד | סרט טלוויזיה |
| 2015 | הליידי בקרוואן | The Lady in the Van | רופא | סרט קולנוע |
| 2015 |  | Not Safe for Work | דני | סדרת טלוויזיה (6 פרקים) |
| 2015 | המיירט | The Interceptor | אסטין ריי |  |
| 2017 | שרלוק | Sherlock | אג'אי | סדרת טלוויזיה (פרק אחד) |
| 2018-2017 | איירון פיסט | Marvel's Iron Fist | דאבוס | סדרת טלוויזיה (15 פרקים) |
| 2020 | דרקולה | Dracula | ד"ר שארמה | סדרת טלוויזיה |
| 2020 | הגדולה | The Great | אורלו | סדרת טלוויזיה |
| 2020–2022 | דוקטור הו | Doctor Who | המאסטר | 5 פרקים |
| 2021 |  | The Prince | טדי/דינאש | דיבוב; 12 פרקים |
| 2022 | החשודים | Suspect | ג'ייסל | תפקיד ראשי; 8 פרקים |
רדיו ותיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 1998 | צ'וקי | Chocky | מת'יו גור | מחזה רדיופוני; BBC Radio 4 |
| 2001 |  | East is East |  | תיאטרון היימרקט, לסטר |
| 2002 |  | The Witches | נער | תיאטרון היימרקט, לסטר |
| 2004 | נערי ההיסטוריה | The History Boys | אכתר | תיאטרון ליטלטון, התיאטרון המלכותי הלאומי, לונדון |
| 2006 | נערי ההיסטוריה | The History Boys | אכתר | תיאטרון ברודהרסט, ברודוויי |
| 2006 | נערי ההיסטוריה | The History Boys | אכתר | תיאטרון סידני, סידני |
| 2006 | נערי ההיסטוריה | The History Boys | אכתר | תיאטרון סט ג'יימס, ולינגטון |
| 2006 | נערי ההיסטוריה | The History Boys | אכתר | תיאטרון ליריק, האקדמיה לאמנויות הבמה של הונג קונג |
| 2007 |  | The Prospect | חאניף | מחזה רדיופוני, BBC Radio 4 |
| 2007 |  | Pretend You Have Big Buildings |  | תיאטרון רויאל אקסצ'נג', מנצ'סטר |
| 2008 | פורנוגרפיה | Pornography |  | תיאטרון טרוורס, אדינבורו |
|  |  | Borstal Boy |  | פסטיבל הפרינג' באדינבורו |
הערות שוליים

1 2 3  "Sacha's well versed in History". אורכב מ-המקור ב-30 בספטמבר 2007. נבדק ב-14 בנובמבר 2006. {{cite web}}:  (עזרה)
↑  Seale, Jack (30 ביוני 2015). "Sacha Dhawan: 'My generation don't care who plays a part'". The Guardian. נבדק ב-24 במרץ 2016. {{cite news}}:  (עזרה)
↑  "Hatton McEwan Artists (Sacha Dhawan CV)". ארכיון מ-2006-10-21. נבדק ב-10 בנובמבר 2006. {{cite web}}:  (עזרה)
↑  Tsering, Lisa (21 במאי 2011). "NBC Cancels 'Outsourced': First TV Show Set in India". Times of India. נבדק ב-15 בנובמבר 2011. {{cite news}}:  (עזרה)
↑  "Internet Broadway Database: Sacha Dhawan Credits on Broadway". נבדק ב-10 בנובמבר 2006. {{cite web}}:  (עזרה)
↑  "BBC Two - Welcome to India, Episode 1". נבדק ב-18 בפברואר 2013. {{cite web}}:  (עזרה)
| --- | --- |
בקרת זהויות :  BnF: cb16916392h (data)  GND: 1020773421  ISNI: 0000 0001 3105 7876  LCCN: no2020125957  VIAF: 232887511   WorldCat (עם VIAF): 232887511
דומיניק קופר

| --- | --- |

קופר בכנס קומיק-קון 2015
 לידה:  2 ביוני 1978 (בן 46) אנגליהלונדון, אנגליה, הממלכה המאוחדת 
 שם לידה:  Dominic Edward Cooper 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-2000 
 מקום לימודים:  האקדמיה למוזיקה ולאמנויות הדרמה של לונדון (2000)  בית הספר ג'ון בול  Thomas Tallis School 
 בן או בת זוג:  ג'מה צ'אן (2018–?)  רות' נגא  אמנדה סייפריד 
 פרופיל ב-IMDb
 
דומיניק אדוארד קופר (באנגלית: Dominic Edward Cooper; נולד ב-2 ביוני 1978) הוא שחקן קולנוע, טלוויזיה ותיאטרון אנגלי. ידוע בעיקר בשל משחקו בסרטים כמו: "הדוכסית", "מאמא מיה!", "לחנך את ג'ני", "תמרה דרו" ו"קפטן אמריקה".
ביוגרפיה

קופר נולד וגדל בכפר גריניץ' שבדרום מזרח לונדון, הממלכה המאוחדת למשפחה אנגלית-נוצרית. בנה של מורה לבית ספר לאחיות. קופר למד בבית ספר תומאס טאליס ובתיכון ג'ון בל שבפרבר בלקהית' בדרום לונדון. לאחר סיום לימודיו התיכוניים התקבל לבית ספר לדרמה שבאקדמיה למוזיקה ולאמנויות הדרמה של לונדון וסיים את לימודיו בהצלחה בשנת 2000.
קריירה

בתחילת דרכו שיחק בתיאטרון הבריטי ובשנת 2001 החל להופיע בתיאטרון המלכותי הלאומי בהצגה "Mother Clap's Molly House". באותה שנה שיחק גם בקולנוע לראשונה עם תפקיד קטן בסרט האימה "ממעמקי הגיהנום" לצד ג'וני דפ, בסרט הטלוויזיה "גנב וג'נטלמן" לצדם של נייג'ל הייברס ומייקל פרנץ', ותפקיד קטן במיני-סדרת המלחמה האמריקאית של HBO "אחים לנשק" בתור אלינגטון.
ב-2004 התבלט במחזהו של אלן בנט "נערי ההיסטוריה" וזכה על תפקידו בביקורות אוהדות ובמועמדות לפרס דרמה דסק. ב-2006 קופר שב ביחד עם כל קאסט המחזה לשחק גם בגרסה הקולנועית שלה. תפקיד זה בתור תלמיד התיכון דאקין היה למעשה הראשון לצד תפקיד נוסף באותה שנה לצידו של ג'יימס מק'אבוי בקומדיה הבריטית "מתחילים בעשר".
ב-2008 התפרסם לראשונה בתפקידי דרמה בתור צ'ארלס גריי אהוב נעורייה של הדוכסית ג'ורג'יינה (קירה נייטלי) וראש ממשלת בריטניה העתידי בדרמה התקופתית "הדוכסית" ובתור האסיר לייסי במותחן הפשע הבריטי "אמן הבריחות". התפרסם בקרב קהל צופים רחב יותר בתור סקיי ארוסה של סופי שרידן (אמנדה סייפריד) בקומדיה המוזיקלית שוברת הקופות "מאמא מיה!" המבוססת על מחזמר בעל שם זהה.
ב-2009 החליף קופר ברגע האחרון את אורלנדו בלום בתפקיד דני חברו ושותפו לגנבות של דייוויד גולדמן (פיטר סארסגארד) בדרמה הבריטית המצליחה "לחנך את ג'ני". ב-2010 שיחק בקומדיה הרומנטית "תמרה דרו" של סטיבן פרירס וגילם את המתופף בן סרג'נט, בן זוגה של העיתונאית תמרה דרו (ג'מה ארטרטון).
בשנת 2014 שיחק במיני-סדרה "פלמינג: האיש שרצה להיות בונד" בתפקיד הראשי בגילומו של הסופר איאן פלמינג. על תפקידו זה היה מועמד לפרס סטלייט. באותה שנה גילם בסרט "הצורך במהירות" את תפקיד הנבל המרכזי, דינו ברוסטר, המסוכסך עם גיבור הסרט, אהרון פול.
בשנת 2015 שיחק בסרט הקולנוע "הליידי בקרוואן" לצדה של השחקנית זוכת פרס אוסקר מגי סמית'. את הסרט ביים ניקולס הייטנר. ב-2016 החל לשחק בתפקיד הראשי בסדרת הטלוויזיה "פריצ'ר" המבוסס על הקומיקס, כג'סי קאסטר. הסדרה שודרה ברשת AMC למשך 4 עונות וסיימה את שידוריה ב-2019.
חיים אישיים

בשנת 2008 החל קופר לצאת עם השחקנית האמריקאית אמנדה סייפריד ששיחקה לצידו בסרט "מאמא מיה!", אך השניים נפרדו לאחר שנתיים ב-2010.
בתחילת 2010 קופר החל זוגיות עם השחקנית האתיופית-אירית רות נגה. הם נפגשו לראשונה על סט צילומים שנה לפני כן, והם חיו ביחד בגבעת פרימרוז בלונדון. בני הזוג נפרד ב-2016, לאחר זוגיות של שש שנים, אך רק באפריל 2018 הפרידה פורסמה בתקשורת.
בסוף 2018 קופר נמצא עם השחקנית ג'מה צ'אן בטקס פרסי האופנה הבריטי, ופורסם שהם בזוגיות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | ממעמקי הגיהנום | שוטר |  |
| 2002 | מגפה שחורה | פקיד קבלה |  |
| 2002 | The Final Curtain | כומר צעיר |  |
| 2003 | I'll Be There | בן זוג |  |
| 2005 | ארוחת בוקר על פלוטו | חבר צוות |  |
| 2006 | שאלת הפתיחה (אנ') | ספנסר |  |
| 2006 | נערי ההיסטוריה | דקין |  |
| 2008 | הדוכסית | צ'ארלס גריי, רוזן גריי השני |  |
| 2008 | מאמא מיה! | סקיי |  |
| 2008 | אמן הבריחה | לייסי |  |
| 2009 | ראיונות קצרים עם גברים נתעבים | דניאל |  |
| 2009 | לחנך את ג'ני | דני |  |
| 2010 | תמרה דרו | בן סרג'נט |  |
| 2010 | מסביב לעולם ב-50 שנה | סמי | דיבוב |
| 2011 | קפטן אמריקה | הווארד סטארק |  |
| 2011 | הכפיל של השטן | לטיף יאחיה (אנ') / עודאי חוסיין |  |
| 2011 | השבוע שלי עם מרילין | מילטון גרין (אנ') |  |
| 2012 | אברהם לינקולן: צייד הערפדים | הנרי סטרוג'ס |  |
| 2013 | האישה מאחורי הנקמה | דרסי |  |
| 2013 | קיץ בפברואר | אלפרד מנינגס |  |
| 2013 | הסוכנת קרטר | הווארד סטארק | סרט קצר |
| 2014 | ספק סביר | מיטצ' ברוקדן |  |
| 2014 | הצורך במהירות | דינו ברוסטר |  |
| 2014 | דרקולה: ההתחלה | מהמט השני |  |
| 2015 | כבר מתגעגעת | קיט |  |
| 2015 | הליידי בקרוואן | שחקן תיאטרון |  |
| 2016 | וורקראפט: ההתחלה | המלך ליין וורין |  |
| 2017 | Stratton | ג'ון סטארטון |  |
| 2017 | The Escape | מארק |  |
| 2018 | מאמה מיה! Here We Go Again | סקיי |  |
| 2022 | The Princess | ג׳וליוס |  |
| TBA | The Duchess of Malfi |  |  |
| TBA | Cry from the Sea | סימוס |  |
| TBA | Nightfall |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | The Infinite Worlds of H. G. Wells | סידני דוידסון | פרק: "Davidson's Eyes" |
| 2001 | אחים לנשק | אלינגטון | פרק: "Currahee" |
| 2001 | Gentleman Thief | פי.סי מריפילד | סרט טלוויזיה של BBC One |
| 2003 | רעל תוסס | אנדי הופמן | סרט טלוויזיה של ITV |
| 2004 | Down to Earth | דני ווד | פרק: "First Love" |
| 2008 | תבונה ורגישות | ג'ון וילובי | מיני-סדרה |
| 2008 | אלוהים על דוכן הנאשמים | משה | סרט טלוויזיה של BBC |
| 2009 | Freefall | דייב מת'יוס | סרט טלוויזיה של BBC Two |
| 2014 | פלמינג: האיש שרצה להיות בונד | איאן פלמינג | מיני-סדרה |
| 2015 - 2016 | הסוכנת קרטר | הווארד סטארק | 5 פרקים |
| 2016 - 2019 | פריצ'ר | פריצ'ר / גסי קאסטר | תפקיד ראשי (4 עונות); 43 פרקים גם מפיק בפועל (עונות 4-3) |
| 2020 | עיר של מרגלים | פילדינג סקוט | מיני-סדרה |
| 2021 | מה אם...? | הווארד סטארק | דיבוב; פרק: "What If... Captain Carter Were the First Avenger?" |
| 2022 - הווה | That Dirty Black Bag | ארתור מק'וי | תפקיד ראשי; 8 פרקים |
| 2023 | הזהב (אנ') | אדווין קופר | תפקיד ראשי; 6 פרקים |
| 2024 | ליידי ג'יין שלי (אנ') | אדוארד סימור, דוכס סומרסט | תפקיד ראשי; 8 פרקים |
| 2024 | החשודים (אנ') | ג'ון פאלו | תפקיד ראשי (עונה 2); 8 פרקים |
| TBA | The Last Frontie | האבלוק | סדרת טלוויזיה עתידית של אפל TV פלוס |
אלווין הולסי

| --- | --- |

 לידה:  12 ביולי 1965 (בן 59) 
 השכלה:  מורהאוס קולג'  אוניברסיטת טרוי  Peach County High School 
 השתייכות:  צי ארצות הברית
 תקופת הפעילות:  מ-1988
 דרגה:   אדמירל
 תפקידים בשירות
 מפקד טייסת המסוקים HSL-37  מפקד אוניית סער אמפיבית Makin Island (LHD-8)  מפקד קבוצת התקיפה הראשונה  סגן מפקד ראש אגף כוח אדם בצי  מפקד פיקוד דרום של ארצות הברית
 עיטורים
   מדליית השירות המצוין של הצי   מדליית השירות העילאי של מחלקת ההגנה  לגיון ההצטיינות (5)
 
אלווין הולסי (באנגלית: Alvin Holsey) הוא קצין בדרגת אדמירל המכהן כמפקד פיקוד דרום של ארצות הברית.
ביוגרפיה

הולסי גדל בפורט ואלי שבג'ורג'יה. ב-1988 סיים תואר ראשון במדעי המחשב מקולג' מורדהאוס והתגייס לצי ארצות הברית. שירת כטייס מסוקי SH-2F Seasprite ו-סיקורסקי SH-60 סיהוק. פיקד על טייסת המסוקים HSL-37 ועל אוניית הסער האמפיבית מקין איילנד (LHD-8).
בשנים 2018–2020 פיקד על קבוצת התקיפה הראשונה בהובלת נושאת המטוסים קרל וינסון (CVN-70). במהלך תפקיד זה מונה למפקדו הראשון של כוח המשימה הרב-לאומי לשמירה על הביטחון הימי ונתיבי סחר בעיקר של נפט במפרץ הפרסי ובמפרץ עומאן. ב-2020 מונה למפקד כוח המשימה 1 של הצי (TF1N) שמטרתו זיהוי והסרת מחסומים של אי שוויון בצי. ב-2021 מונה לסגן מפקד ראש אגף כוח אדם בצי, ב-2022 מונה לסגן מפקד פיקוד דרום.
בנובמבר 2024 קודם לדרגת אדמירל ומונה למפקד פיקוד דרום.
הולסי בעל תואר שבניהול מאוניברסיטת המדינה טרוי.
החינוך היהודי בבולגריה

תלמידי בית הספר היסודי בפלובדיב כפי שצולמו במבנה "החדש" ב-1932
תולדות החינוך היהודי בבולגריה מתפרשות לאורך כל תולדותיה של יהדות בולגריה. במהלך המאה ה-2 הגיעו לחבלי הבלקן שנשלטו על ידי הקיסרות הרומית יהודים רומניוטים, מהם צמחה בהמשך יהדות בולגריה. החל מתקופה זו, דרך התקופה הביזנטית, האימפריה הבולגרית הראשונה והשנייה, מצויות עדויות שניוניות על קיומו של מנגנון חינוך לבני הקהילה היהודית. בני הקהילה היו אוריינים, רב לשוניים, בעלי מעמד כלכלי וחברתי רמים ובמקרים מסוימים אף מקורבים לשלטון. מקורות ראשוניים למערכת חינוך מצויים החל משלהי המאה ה-15, עת נשלט אזור בולגריה על ידי האימפריה העות'מאנית. המידע קשור להגעתם של מגורשי ספרד (בהם רבנים) לרחבי האימפריה בהזמנתו של הסולטאן באיזיט השני, והתיישבות מקצתם באזור בולגריה.
תהליך נסיגתה ההדרגתי של האימפריה העות'מאנית הוביל להתערערות מצב ביטחון הפנים באזור, הן בשל פלישות צבאות שונים לשטח העות'מאני החל משלהי המאה ה-16 והן בשל התנוונותן ההדרגתית של המערכות השלטוניות. עניין זה הוביל לפגיעה חברתית וכלכלית ביהודים, וכן לאובדן הדרגתי של הקשר עם מרכזי ההלכה בסלוניקי, בקונסטנטינופול ובאדירנה. החינוך היהודי התבסס על בתי למידה שכונו מֶלְדָארִי ובהם למדו בנים למשפחות אמידות חומש ותפילות על ידי שינונם. במחצית השנייה של המאה ה-19, במקביל להאצת התחייה הלאומית הבולגרית, החלו גם בני הקהילה היהודית בניסיונות לבצע רפורמות במערכת החינוך, הן ברמה הקהילתית והן על ידי רשת כל ישראל חברים שהחלה בהקמת בתי ספר לבנים ולראשונה ברחבי האימפריה העות'מאנית, גם לבנות.
בתי הספר של רשת "כי"ח" חוללו מהפכה בחינוך היהודי בבולגריה, אך התכנים האוניברסליים, שנלמדו בצרפתית, הביאו לעימות מול התנועה הציונית הצעירה בבולגריה, ששאפה לחינוך לאומי וציוני כחלק מהכנת הקהילה לעלייה לארץ ישראל. החרפת העימות הובילה לסגירת בתי הספר של הרשת ולביסוס מערכת של בתי ספר קהילתיים, אשר נשלטו ברובם על ידי התנועה הציונית ובהם הועברו גם תכנים לאומיים וערכי ציונות, בנוסף ללימודים כלליים. נעשה ניסיון, שהיה מוצלח בחלקו, ללמד בעברית את כל תוכני הלימוד. מרבית בתי הספר העניקו השכלה יסודית (כיתות א'-ד'), ובערים הגדולות, סופיה ופלובדיב, נפתחו גם כיתות פרו-גימנסיה (ה'-ז'). במהלך מלחמת העולם השנייה, למרות החלת החוק להגנת האומה, נותרו בתי הספר הקהילתיים פעילים, משום שהוגדרו בחוק כחלק ממערכת החינוך הארצית. לאחר גירוש יהודי סופיה נסגרו בתי הספר ורובם נפתחו רק בספטמבר 1944, לאחר הפיכת חזית המולדת הבולגרית.
לאחר עליית חזית המולדת לשלטון השתלטו בכוח הקומוניסטים היהודים על הנהגת הקהילות, והחל מאבק על תוכני הלימוד בבתי הספר. הקומוניסטים ניסו לצמצם ככל הניתן את התכנים העוסקים בציונות ואת לימודי העברית. ב-1950 הסתיים גל העלייה המרכזי למדינת ישראל, ולאחריו נסגרו מרבית בתי הספר הקהילתיים בשל חוסר בתלמידים. בני הקהילות שולבו במערכת החינוך הציבורית. לאחר תקופת כהונתו של וולקו צ'רבנקוב כראש ממשלת בולגריה, שבמהלכה נרדפו חלק מבני הקהילה בשל זיקה דתית או לאומית, חוסלה למעשה מערכת החינוך היהודית בבולגריה. בשלהי המאה ה-20, לאחר קריסת השלטון הקומוניסטי בבולגריה, חודשה פעילות חינוכית יהודית ובסופיה פועל בית ספר קהילתי אחד ובו למדו ב-2009 כ-800 תלמידים.
מהתקופה הרומית ועד התקופה העות'מאנית

ראשוני היהודים בבולגריה היו הרומניוטים ועדויות להתיישבותם בבולגריה שנמצאו בכפר גיגן מתוארכות למאה ה-2. בחפירות ארכאולוגיות שנערכו בפלובדיב התגלה בית כנסת מפואר שבנייתו תוארכה למאה ה-3. מן הממצאים עולה כי בית הכנסת שימש גם כמרכז רוחני וקהילתי ליהודי העיר וככל הנראה מדובר היה בקהילה בעלת מעמד כלכלי ותרבותי איתן.
עדויות ממקורות משניים מתקופת האימפריה הבולגרית הראשונה, מעידות על תהליך חינוכי מסוים אותו עברו בני הקהילה. בני הקהילה תוארו כאוריינים והסוחרים מקרבם גם כרב-לשוניים. עדויות נוספות מלמדות שבני הקהילה שימשו מתווכים בין האימפריה הבולגרית לממלכת הכוזרים. מקורות נוספים מציינים כי האחים קירילוס ומתודיוס הסתייעו בחכמי הקהילה ושאלו אותיות מהעברית העתיקה בעת שפיתחו את האלפבית הגלגוליטי. השפעתם של היהודים בבולגריה הייתה גדולה לאין שיעור ממספרם וזאת למדים גם מתשובותיו של האפיפיור ניקולאוס הראשון לשאלות ההלכתיות שהפנו נציגיו של בוריס הראשון, קניאז בולגריה לאחר התנצרות הממלכה הבולגרית. אוריינות ורב-לשוניות הן תכונות נרכשות ומעריכים כי קיים היה מנגנון לימוד בשכר לאמידי הקהילה, אך לא אותרו מקורות ראשוניים המתארים את מערכת החינוך במועד זה.
בראשית המאה ה-11, לאחר הכרעת האימפריה הבולגרית בידי האימפריה הביזנטית התמעט המידע הישיר על חיי הקהילה בבולגריה ובכלל זה על דרכי חינוכם. ידוע על פעילותם של חכמים כגון טוביה בן אליעזר בעל הלקח טוב המספקים מקור שניוני לחינוך יהודי. גם בתקופת האימפריה הבולגרית השנייה מתוארים בני הקהילה היהודית כאוריינים, רב-לשוניים ובעלי מעמד חברתי וכלכלי גבוה, בעיקר יהודי הבירה טרנובו. בראשית המאה ה-13, תקופת שלטונו של איוון אסן השני, קיסר בולגריה שלח האפיפיור גרגוריוס התשיעי מכתב נזעם לבלה הרביעי, מלך הונגריה, שבו ציין כי בולגריה מלאת יהודים ויש לצאת למסע צלב נגדה. ב-1346 נישא איוון אלכסנדר, קיסר בולגריה לשרה תאודורה, יהודיה מהעיר טרנובו. עדויות שניוניות אלו מעידות על קהילה המצויה ברמה כלכלית וחברתית גבוהה והשתלבותם זו כרוכה גם ברמה חינוכית תואמת. ב-1377 פורסם בווידין הספר "תקנות קהילת בדין" ממנו ניתן ללמוד על קהילה מאורגנת ולה מוסדות דת וחינוך. רקע נוסף לפעילות קהילת וידין מגיע משאלות ותשובות שהוציא לאור הרב שלמה הכהן (מהרש"ך).
התקופה העות'מאנית

ראשית התקופה העות'מאנית לוותה בטלטלה שעברה על חלק מהקהילות השונות. יהודי טרנובו, בירת האימפריה הבולגרית, הוגלו ממנה ובהמשך נודעו כעובדי כפייה (סוּרְג'וּן) שעסקו בשיקומה של קונסטנטינופול לאחר כיבושה על ידי מהמט השני. מהמט השני ביצע טרנספר אוכלוסיות נרחב בבלקן שלא פסח גם על מקצת מבני הקהילות היהודיות השונות. עם זאת, בהמשך, נודע השלטון העות'מאני בסובלנותו כלפי יהודי האימפריה, שנחשבו מיעוט תורם ונאמן לסולטאן.
בראשית המאה ה-15 נודע בעיר וידין הרב דוסא בן משה אשר כונה "היווני", שהיה תלמידו של הרב שלום מנוישטט, אשר כונה "האשכנזי". ב-1429 כתב דוסא בן משה את הספר "פירוש ותוספות על פירושי רש"י", אשר יועד לקהל מגורשים שהגיעו מצרפת לווידין והתבסס על כתביו של מורו הרב שלום מנוישטט. גם מעדויות אלו למדים על קהילה ממוסדת ולה מנגנון חינוך.
התקופה העות'מאנית > הגעת מגורשי ספרד

מידע על מערכת חינוך יהודית בבולגריה קיים החל מהתקופה העות'מאנית. המידע נסוב סביב הגעתם של יהודי ספרד לאזור בולגריה והישענותם על מרכזי ההלכה בקונסטנטינופול, אדירנה וסלוניקי. קהילות עשירות ומבוססות מינו רבנים ממרכזי הלכה אלו. וכך, בקהילות המבוססות הוקמה גם תשתית חינוכית דתית. בקהילת ניקופול כיהן הרב יוסף קארו והקים בה את ישיבת "בית יוסף" ולצידה מרכז רוחני שעסק בחקר הקבלה.
החינוך הבסיסי של האמידים מבני הקהילות השונות התבצע במלדארי. בתחילה הוקמו המלדארי רק בקהילות המבוססות כגון סופיה, וידין, ניקופול ופלובדיב ובהמשך ובהדרגה גם בערים נוספות כגון קיוסטנדיל וסמוקוב. במלדארי למדו תפילות ותנ"ך, חלקם היו בבעלות פרטית של רבנים וחזנים והם נסמכו על תרומות ותשלומי הורים, כך שרק משפחות אמידות יכלו לשלוח את בניהם ללמוד. במלדארי למדו ילדים בגילאי 4 – 12 אשר ישבו על מחצלות בכיתה צפופה. הלימודים נוהלו בלאדינו, התבססו על שינון והמלדארי חסרו תנאי תברואה בסיסיים וכן ציוד הוראה. לאחר חצי יום לימודים הועסקו התלמידים כשוליות בקרב אומנים מבני הקהילה. רמת ההשכלה בקרב ילדי הקהילה הייתה נמוכה לעומת קהילות מערב אירופה, וכמעט ולא אפשרה ללומדים לרכוש השכלה גבוהה.
התקופה העות'מאנית > שקיעת האימפריה העות'מאנית

תהליך שקיעתה של האימפריה העות'מאנית הוביל לערעור מצב ביטחון הפנים באזור בולגריה ולניתוק הדרגתי ממרכזי ההלכה. תהליך זה הוביל להידרדרות גם בהיקף וברמת החינוך היהודי. מספר המשפחות האמידות קטן ולאזור בולגריה הגיעו משפחות של פליטים יהודים, שחיו בעוני ובדלות. מספר הלומדים במלדארי הצטמצם, ככל שהורע מצבם הכלכלי של בני הקהילות השונות והם התרכזו בקהילות הגדולות בלבד, כגון סופיה, פלובדיב ורוסה. בקהילות הגדולות היה מספר מצומצם של משפחות עשירות מאוד שכונו נוֹטָאבֶּלִים והן שלחו את בניהן ללמוד מחוץ לבולגריה, בעיקר בצרפת ובשווייץ. לא הייתה מערכת חינוך לבנות הקהילה.
החל מאמצע המאה ה-19 הושפעו קהילות יהודי בולגריה משני תהליכים מרכזיים. תהליך הרפורמות - הטנזימאט, בו הוחל ברחבי האימפריה וכלל תמורות בתחום החינוך ותהליך התחייה הלאומית הבולגרית, שהוביל לעיצובה מחדש של בולגריה כאומה. לתקופת כהונתו של מידהט פאשה כמושל איילט ניש ומאוחר יותר וילאייט הדנובה, נודעה השפעה רבה על הרפורמות, שהוחלו במערכת החינוך באזור בולגריה ובכלל זה בקרב הקהילה היהודית.
תקופה זו עמדה בסימנם של ניסיונות קהילתיים להרחיב את תוכנית הלימודים במלדארי ללימודי שפות, דקדוק, מדעים ומתמטיקה ושינוי שיטת ההוראה, שעד לתקופה זו התבססה על שינון. המנגנון החינוכי החדש נקרא "תלמוד תורה כולל" ואחד מהוגיו היה אברהם רוזאניס (אביו של שלמה רוזאניס) אשר פעל בעיר רוסה בשנות ה-60 של המאה ה-19. ניסיונותיו לחדש את מערכת החינוך נתקלו בהתנגדות ראשי הקהילה והנוטאבלים והוא נאלץ להתפשר ולצמצם את תוכני הלימוד. ב-1870, לאחר מספר כישלונות נפתח בית הספר ברוסה וכלל את לימודי העברית, דקדוק עברי, טורקית, צרפתית, חשבון פשוט וגאוגרפיה. העובדה שהחינוך הוצע לחסרי האמצעים ללא תשלום, הוביל להצטרפות מספר גדול יחסית של תלמידים ועד 1872 למדו במוסד 150 תלמידים, מרביתם ממשפחות עניות. הפעילות החינוכית זכתה להדים בעיתונות הכתובה ובכלל זה על ידי ישראל דוב פרומקין בעיתון החבצלת, לאחר ביקורו בעיר.
במקביל, החלה כניסתה ההדרגתית של רשת כל ישראל חברים לאזור בולגריה ופתיחת מוסדות חינוך מטעמה ובכלל זה לבנות. ב-1869 נפתח בעיר שומן, בית הספר הראשון לבנים של הרשת בבולגריה, ובהמשך נפתח בשומן גם בית ספר לבנות. בשנה זו נפתח בית ספר כללי לבנים בסמוקוב. ב-1879 נפתח בסמוקוב גם בית ספר מקצועי לבנים. ב-6 ביולי 1872 נפתח ברוסה בית הספר של רשת "כל ישראל חברים" וב-1874 נפתח בית ספר לבנות בו למדו 75 בנות ומהן 30 על חשבון הקהילה. הייתה זו הפעם הראשונה בה נפתחה כיתת בנות באימפריה העות'מאנית. ב-1877 נפתח גם בפלובדיב בית ספר לבנות של הרשת וב-1879 גם בית ספר לבנים. בתי ספר נוספים נפתחו בסופיה, וידין ופאזארג'יק. בראשית שנות ה-80 של המאה ה-19 היו ברחבי בולגריה 11 בתי ספר של הרשת ב-8 ערים.